આનંદ અને દિક્ષા કામ્બે

પુણેના ઔંધ વિસ્તારમાં આ હત્યાની ચર્ચા છેલ્લાં ઘણા સમયથી ચાલી રહી છે. અહીં કામ્બે પરિવાર એક નાના ઘરમાં વર્ષોથી રહે છે. મૃતક આનંદના ઘરમાં તેની પત્ની, મા-બાપ, ભાઈ છે.

આનંદના નાના ભાઈના લગ્ન બે વર્ષ પહેલાં થયા હતા. પોતે જ્યાં સુધી સેટલ ન થાય, ત્યાં સુધી લગ્ન ન કરવાનું વિચાર્યું હતું.

તમે આ વાંચ્યું કે નહીં?

આખરે 20 મેના રોજ આનંદના લગ્ન દીક્ષા સાથે થયાં. લગ્ન બાદ આનંદ-દીક્ષા અને તેનો મિત્ર રાજેશ અને તેની પત્નીએ પંચગીની અને મહાબળેશ્વર ફરવા જવાનો કાર્યક્રમ બનાવ્યો હતો, પરંતુ કોઈને ખબર નહોતી કે આ ટ્રિપ આનંદની જિંદગીની છેલ્લી ટ્રિપ બની જશે. 

આનંદની માતાએ બીબીસીને જણાવ્યું, "આનંદે તેના ભાઈ સાથે કોઈ દિવસ ખરાબ રીતે વાત પણ નહોતી કરી. તે અમારા ઘરનો સ્તંભ હતો. 

"એપ્રિલમાં દૂરના સંબંધી આનંદ માટે દીક્ષાનો સંબંધ લઈને આવ્યા હતા.

"સગાઈ બાદ આનંદને ઉતાવળે લગ્ન કરવા ન હતાં, પરંતુ યુવતીવાળાએ દબાણ કરતા 20 તારીખના રોજ તેમનાં લગ્ન કરી દીધા. 

"દીક્ષા જેટલા દિવસમાં ઘરમાં રહી એટલા દિવસ સારી રીતે રહી. તે અમારું સન્માન કરતી, પરંતુ તે આટલું નિષ્ઠુર કામ કરશે એવું અમને કોઈ દિવસ ના લાગ્યું"

એ દિવસે શું થયું?

એ દિવસે શું થયું એ જાણવા અમે રાજશ બોબડેને મળ્યા. 

રાજેશે કહ્યું, "પુણેથી અમે બપોરે 2 વાગ્યે નીકળ્યા હતા. આનંદ અને દિક્ષા કારમાં પાછળ બેઠા હતા. હું અને મારી પત્ની આગળની સીટ પર હતાં. 

"જેવા અમે ખંડાલાના ઘાટમાં પહોંચ્યા કે દીક્ષાને ઊલટી થવા લાગી. અમે તાત્કાલિક ગાડી ઊભી રાખી દીધી.

"થોડીવાર બાદ અમે પ્રવાસ ફરી શરૂ કર્યો. પસરણી ઘાટ ચડતા દીક્ષાને ફરીથી ઊલટી થવા લાગી. અમે ફરીથી ગાડી ઊભી રાખી. 

"દીક્ષા ઉલટી કરવા માટે નીચે ઉતરી અને આનંદ તેની પાછળ પાણીની બોટલ લઈને ગયો. હું અને મારી પત્ની સાથે ત્યાં સેલ્ફી લઈ રહ્યાં હતાં. 

"થોડીવાર બાદ બે લોકો એક બાઇકમાં ત્યાં આવીને ઊભા રહ્યા. અમે તેમની પર ધ્યાન ન આપ્યું. થોડીવાર બાદ અન્ય એક બાઇક પર બે લોકો આવ્યા અને દીક્ષા અને આનંદ જ્યાં હતા ત્યાં ઊભા રહ્યા. 

"કંઈ સમજાય એ પહેલાં તેમણે ચાકૂ વડે આનંદ પર હુમલો કર્યો. પાંચ-દસ મિનિટ અમને કંઈ ખબર જ ન પડી કે શું થઈરહ્યું છે. 

"દરમિયાન આનંદ જીવ બચાવીને દોડતો-દોડતો ગાડી પાસે આવી ગયો. હુમલાખોરો પણ તેની પાછળ આવ્યા અને ગાડીના કાંચના પર હુમલો કર્યો. તેમાં કાચ તૂટીને મારી પત્નીને લાગ્યો જેમાં તે જખમી થઈ ગઈ.

"શું થઈ રહ્યું છે મને કંઈ ખ્યાલ... \n\nમને ઉપરના લેખ માટે સારું શીર્ષક આપો.
પ્રણય ત્રિકોણની એવી પ્રેમ કથા જેમાં હનીમુનમાં જ ઘડાયો હત્યાનો પ્લાન